rejauldu/bengali-wikipedia huggingface dataset:
সঞ্চিতা বন্দ্যোপাধ্যায় একজন ভারতীয় অভিনেত্রী। ব্যানার্জির জন্ম ২৩শে মার্চ ভারতের পশ্চিমবঙ্গের কলকাতায়। সঞ্চিতা মূলত ভোজপুরি চলচ্চিত্র এবং টেলিভিশন ধারাবাহিকে কাজ করেন। তিনি রক্তধর (২০১৭) দিয়ে তার অভিষেক করেন এবং তার ভোজপুরি অভিষেক ছিল নিরহুয়া হিন্দুস্তানি ২-এর মাধ্যমে।         কর্মজীবন  সঞ্চিতা বন্দ্যোপাধ্যায়ের জনপ্রিয়তা ভোজপুরি ছবি রক্ষাবন্ধন... রসাল আপনে ভাই কি ঢাল মুক্তির পর বেড়ে যায়। এটি তার কর্মজীবনে এক বিরাট সাফল্য এনে দেয় এবং তাকে সাফল্যের শিখরে পৌঁছে দেয়।   চলচ্চিত্র তালিকা  +চাবি  যেসব চলচ্চিত্র এখনও মুক্তি পায়নি, সেগুলোকে বোঝায় বছর চলচ্চিত্র ভূমিকা সহ-অভিনেতা ভাষা মন্তব্য ২০১২ কটক - রূপালী শহর সিদ্ধান্ত মহাপাত্র ওড়িয়া ২০১৭ রক্তধর দীনেশ লাল যাদব হিন্দি অভিষেক চলচ্চিত্র  ২০২১ রক্ষা বন্ধন রসাল আপনে ভাই কি ঢাল ফুলি উমেদ সিং নিশান্ত সিং মালকানি, সঞ্চিতা ব্যানার্জি ধারাবাহিক অভিষেক চলচ্চিত্র  ২০১৯ ক্র্যাক ফাইটার পবন সিং ভোজপুরি  ২০১৯ বিবাহ (২০১৯ চলচ্চিত্র) প্রদীপ পান্ডে, অবধেশ মিশ্র ভোজপুরি  ২০২০ হাম হ্যায় রাহি প্যায়ার কে ২ (২০২০ ফিল্ম) পবন সিং, কাজল ভোজপুরি    তথ্যসূত্র   বিষয়শ্রেণী:১৯৯৪-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি
এ. কে. উচ্চ বিদ্যালয় ও কলেজ (আসকর আলী-কোব্বাত মিঞা উচ্চ বিদ্যালয় ও কলেজ) ঢাকার কদমতলীর থানার দনিয়া এলাকায় অবস্থিত একটি উচ্চ মাধ্যমিক বিদ্যালয় ও কলেজ। এটি ১৯৭১ সালে স্থাপিত হয়। এটি ঢাকা জেলার কদমতলী থানায় অবস্থিত। এটি দনিয়া ইউনিয়নে সবচেয়ে বড় স্কুল। ২০০৯ সালের এসএসসি পরীক্ষায় এটি ঢাকা বোর্ডে ষষ্ঠ স্থান লাভ করেছিল।   ইতিহাস  থাম্ব|বাম|আসকর আলী এবং শেখ কোব্বাত মিঞা ভবন ঢাকার দনিয়া এলাকার ব্যক্তিবর্গের প্রচেষ্টায় ১৯৭১ সালে একটি ক্লাবঘরে জুনিয়র বিদ্যালয় হিসাবে এটি প্রতিষ্ঠা লাভ করে। দুই ভাই আসকর আলী এবং শেখ কোব্বাত মিঞার নামানুসারে এটির নামকরণ করা হয় যারা বিদ্যালয়ের প্রতিষ্ঠাতা হিসেবে পরিচিত। ১৯৮১ সালে বিদ্যালয়টি থেকে শিক্ষার্থীরা এসএসসি পরীক্ষায় অংশগ্রহণ করে। ১৯৯৫ সালে বিদ্যালয়টি কলেজ হিসাবে অনুমোদন লাভ করে। ২০০৭ সালে এটির ২য় ক্যাম্পাস প্রতিষ্ঠিত হয়।   ক্যাম্পাস  থাম্ব|কলেজ ভবন  মূল ভবন  এটি এই বিদ্যালয়ের প্রধান শাখা। দনিয়া বাজারের পশ্চিম দিকে, দনিয়া বড় জামে মসজিদের উলটো পাশে এই বিদ্যালয়টি অবস্থিত। এই বিদ্যালয়টির মোট তিনটি ভবন আছে।   নতুন ভবন  এটি কদমতলীর পাটেরবাগ এলাকায় অবস্থিত।   শিক্ষা কার্যক্রম  বিদ্যালয়ে প্রাথমিক ও মাধ্যমিক শিক্ষা প্রদান করা হয়। এছাড়াও এইচএসসি প্রোগ্রাম (শুধুমাত্র মেয়েদের জন্য) আছে। ছেলে এবং মেয়ে উভয়ই এই প্রতিষ্ঠানে ভর্তি হতে পারে। দুটি শিফটে পাঠদান কার্যক্রম পরিচালিত হয়। মেয়েরা সকালের শিফটে ও ছেলেরা বিকালের শিফটে।   তথ্যসূত্র   বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকা জেলার মহাবিদ্যালয় বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭১-এ বাংলাদেশে প্রতিষ্ঠিত
নিভস ওরেসনিক (জন্ম ১৩ আগস্ট, ১৯৯১) একজন স্লোভেনীয় মডেল এবং সুন্দরী প্রতিযোগিতার শিরোপাধারী, যিনি মিস স্লোভেনিয়া ২০১২-এর মুকুট পেয়েছিলেন এবং মিস ওয়ার্ল্ড ২০১২ এ তার দেশের প্রতিনিধিত্ব করেছিলেন।   মিস স্লোভেনিয়া হিসাবে তার মেয়াদের শুরুতে, ওরেসনিক পুরুষদের ম্যাগাজিন গ্ল্যামার ফটোগ্রাফিতে উপস্থিত হওয়ার জন্য নেতিবাচক মিডিয়া মনোযোগ পেয়েছিলেন।  তিনি বলেছিলেন যে, তার মুকুট পরার পর, তিনি মানবিক কাজে নিযুক্ত হওয়ার জন্য অনেক অনুরোধ পেতে শুরু করেছিলেন।  জুন ২০১৩ সালে, ওরেসনিক লোয়ার কার্নিওলায় মিস স্লোভেনিয়া এবং মিস আর্থ স্লোভেনিয়া চুড়ান্তদের সাথে দেখা করেছিলেন।  এছাড়াও সেই মাসে, ওরেসনিক একটি জুম্বা তহবিল সংগ্রহকারী সংস্থায় হাজির হন, যেটি প্রাণীদের প্রতি নিষ্ঠুরতার বিরোধিতা করে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:মিস ওয়ার্ল্ড ২০১২-এর প্রতিনিধি বিষয়শ্রেণী:গ্ল্যামার মডেল বিষয়শ্রেণী:স্লোভেনীয় সুন্দরী প্রতিযোগিতার বিজয়ী বিষয়শ্রেণী:স্লোভেনীয় নারী মডেল
সুশি শো হল নিউ ইয়র্ক সিটির একটি মিশেলিন তারকাখঁচিত জাপানি রেস্তোরাঁ।  রেস্তোরাঁটি ২০২৪ সালের মার্চ মাসে খোলা হয়েছে।    আরো দেখুন    জাপানি রেস্তোরাঁর তালিকা  নিউ ইয়র্ক সিটির মিশেলিন-তারকাযুক্ত রেস্তোরাঁর তালিকা  সুশি রেস্তোরাঁর তালিকা   তথ্যসূত্র   বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০২৪-এ প্রতিষ্ঠিত রেস্তোরাঁ বিষয়শ্রেণী:২০২৪-এ নিউ ইয়র্ক অঙ্গরাজ্যে প্রতিষ্ঠিত
পাভেল আলেক্সেইয়েভিচ চেরেংকভ (রুশ ভাষা: Павел Алексеевич Черенков) (২৮ জুলাই ১৯০৪ - জানুয়ারি ৬, ১৯৯০) ছিলেন রুশ পদার্থবিজ্ঞানী। তিনি ১৯৫৮ সালে অন্য দুজন রুশ পদার্থবিজ্ঞানী ইলিয়া মিখাইলোভিচ ফ্রাংক এবং ইগর তাম সাথে যৌথভাবে পদার্থবিজ্ঞানে নোবেল পুরস্কার লাভ করেন। চেরেংকভ-ভাভিলভ ক্রিয়া আবিষ্কার এবং এর বিভিন্ন রুপ নির্ণয়ের জন্য তারা এই পুরস্কার পেয়েছিলেন।   জীবনী  চেরেংকভ ১৯০৪ সালে রাশিয়ার ভরনেজ ওবলাস্ট অঞ্চলের নিঝনিয়াইয়া টিগলা গ্রামে জন্মগ্রহণ করেন। তার বাবা আলেক্সেই চেরেংকভ এবং মা মারিয়া চেরেংকভ। তিনি ১৯২৮ সালে ভরনেজ স্টেট বিশ্ববিদ্যালয় থেকে পদার্থবিজ্ঞান এবং গণিত বিষয়ে স্নাতক শিক্ষা সম্পন্ন করেন। ১৯৩০ সালে লেবেদফ ইনস্টিটিউট অফ ফিজিক্স-এ একটি গবেষণা পদে কাজ শুরু করেন। একই বছর তিনি রুশ সাহিত্যের অধ্যাপক এ এম পুতিনসেভের মেয়ে মারিয়া পুতিনসেভকে বিয়ে করেন। তাদের ঘরে দুই সন্তানের জন্ম হয়; ছেলে আলেক্সেই এবং মেয়ে এলেনা।  ১৯৪০ সালে চেরেংকভকে উক্ত ইনস্টিটিউটে সেকশন লিডার পদে পদোন্নতি পান এবং একই সময় তাকে পদার্থ-গাণিতিক বিজ্ঞানের ডক্টর ডিগ্রিতে ভূষিত করা হয়। ১৯৫৩ সালে তিনি পরীক্ষণমূলক পদার্থবিজ্ঞানের অধ্যাপক হিসেবে আত্মপ্রকাশ করেন। ১৯৫৯ সালে তিনি লেবেদেফ ইনস্টিটিউটিএর ফটো-মেস প্রক্রিয়া বিষয়ক গবেষণাগার প্রতিষ্ঠা করে তার নেতৃত্ব দিতে থাকেন। ১৪ বছর তিনি অধ্যাপনায় নিযুক্ত ছিলেন। ১৯৭০ সালে তিনি সোভিয়েত ইউনিয়নের বিজ্ঞান একাডেমিতে একজন শিক্ষাবিদ হিসেবে নিযুক্ত হন। চেরেংকভ ১৯৯০ সালের ৬ জানুয়ারি রাশিয়ার মস্কোতে মৃত্যুবরণ করেন। তাকে নভোদেভিচি সমাধিক্ষেত্রে সমাধিস্থ করা হয়।  পুরস্কার ও সম্মাননা  চেরেংকভকে দুটি স্ট্যালিন পুরস্কার দেওয়া হয়েছিল। প্রথমটি, ভাভিলভ, ফ্রাঙ্ক এবং তামমের সাথে যৌথভাবে ১৯৪৬ সালে পান এবং আরেকটি ১৯৫২ সালে দ্বিতীয় স্ট্যালিন পুরস্কার পেয়েছিলেন। তিনি ১৯৭৭ সালে ইউএসএসআর রাজ্য পুরস্কারে ভূষিত হন। ১৯৫৮ সালে, তিনি পদার্থবিজ্ঞানে নোবেল পুরস্কারে ভূষিত হন। চেরেংকভ ১৯৮৪ সালে সোভিয়েত ইউনিয়নের হিরো অফ সোশ্যালিস্ট লেবার উপাধিতে ভূষিত হন। চেরেনকভ সোভিয়েত ইউনিয়নের কমিউনিস্ট পার্টির সদস্য ছিলেন।   বিশেষ দ্রষ্টব্য   রবার্ট এ হাইন ১৯৪৬ সালে  রচিত বিজ্ঞান কল্পকাহিনী "চেরেংকভ ড্রাইভ" সম্ভবত চেরেংকভের গবেষণাকর্ম।   তথ্যসূত্র    বহিঃসংযোগ   চেরেংকভের ছবি – রাশিয়ান,১৯৫৮  বিষয়শ্রেণী:১৯০৪-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:রুশ উদ্ভাবক বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:সোভিয়েত পদার্থবিজ্ঞানী বিষয়শ্রেণী:রুশ পদার্থবিজ্ঞানী বিষয়শ্রেণী:রুশ নোবেল বিজয়ী বিষয়শ্রেণী:কণা পদার্থবিজ্ঞানী বিষয়শ্রেণী:সোভিয়েত নোবেল বিজয়ী বিষয়শ্রেণী:স্তালিন পুরস্কার বিজয়ী বিষয়শ্রেণী:সোভিয়েত ইউনিয়নের কমিউনিস্ট পার্টির সদস্য
সৈয়দ মমতাজ আলি দেওবন্দী (২ সেপ্টেম্বর ১৮৬০ - ১৫ জুন ১৯৩৫) একজন ভারতীয় সুন্নি মুসলিম পণ্ডিত। তিনি দারুল উলুম দেওবন্দের প্রাক্তন ছাত্র ছিলেন।  তিনি তার স্ত্রীর সাথে শুরু মুহাম্মাদি বেগম নারী অধিকার কাজ অগ্রগামীর করা বলা যেতে পারে।   জীবনী  সৈয়দ মমতাজ আলি ১৯৬০ সালের ২৭ সেপ্টেম্বর দেওবন্দে জন্মগ্রহণ করেছিলেন। তিনি মাহমুদ হাসান দেওবন্দির সহকর্মী এবং সমসাময়িক ছিলেন এবং মুহাম্মদ ইয়াকুব নানুতুবি ও মুহাম্মদ কাসেম নানুতুবির নিকট দারুল উলুম দেওবন্দে পড়াশোনা করেছিলেন।  দেওবন্দ মাদ্রাসা থেকে স্নাতক শেষ করার পরে মমতাজ আলি লাহোরে চলে যান এবং একটি প্রকাশনা সংস্থা "দারুল ইসহাত" প্রতিষ্ঠা করেন। ১৯৯৮ সালের ১ জুলাই তিনি স্ত্রী মুহাম্মদি বেগমের সম্পাদনায় তাহজিব-ই-নিসওয়ান একটি সাময়িকী প্রকাশ করেন। এই সাময়িকীটি পরে ১৯৪৯ সালে বন্ধ করে দেওয়া হয়েছিল।  ১৯৯৮ সালে, তিনি লাহোরে "রিফাহ-এ-আম প্রেস" নামে একটি প্রকাশনা শুরু করেন যা লাহোরের প্রথম প্রেসে বলা হয় যার মালিক ছিলেন একজন মুসলিম। ১৯০৫ সালে তিনি একটি সাময়িকী, মুশর-ই-মাদার (মাতা উপদেষ্টা) , এবং ১৯০৯ সালে শিশুদের সাময়িকী ফুল প্রকাশের মাধ্যমে উর্দু ভাষায় শিশুদের সাহিত্যের ভিত্তিপ্রস্তর স্থাপন করেন।  মমতাজ আলি ১৯৩৪ সালে ব্রিটিশ ভারত সরকার দ্বারা "শামস-উল-উলামা" উপাধিতে ভূষিত হয়েছিলেন।   মমতাজ আলি ১৯৩৫ সালের ১৫ জুন লাহোরে মারা যান।   সাহিত্যিক কাজ    হুকূক-ই-নিসওয়ান  তাজকিরাতুলানবিইয়া  তাফসিল আল-বায়ান ফি মসজিদ আল কুরআন (৬টি খণ্ড)  নকশ বো ঊঠে   তথ্যসূত্র    বহিঃসংযোগ   জায়েদ আনন্দ অনুবাদ করেছেন সাইয়্যেদ মমতাজ আলীর বই হক-ই-নিসওয়ান বইটি থেকে অভিযোজিত এই শ্রেষ্ঠত্বের পৌরাণিক কাহিনী  বিষয়শ্রেণী:মুসলিম পণ্ডিত বিষয়শ্রেণী:সুন্নি মুসলিম বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:১৯৩৫-এ মৃত্যু বিষয়শ্রেণী:১৮৬০-এ জন্ম বিষয়শ্রেণী:ভারতীয় সুন্নি মুসলিম
কলিঙ্গ কাপ বা সর্বভারতীয় কলিঙ্গ কাপ () হল ভারতের একটি আমন্ত্রণমূলক ফুটবল প্রতিযোগিতা। এটি ওড়িশা ফুটবল অ্যাসোসিয়েশন এবং যুব উন্নয়ন ও ক্রীড়া মন্ত্রক, ওড়িশা সরকার কর্তৃক যৌথভাবে আয়োজিত হত। ১৯৬২ সালে ওড়িশার তৎকালীন মুখ্যমন্ত্রী বিজু পট্টনায়কের নেতৃত্বাধীনে এই প্রতিযোগিতার প্রতিষ্ঠা হয়।  এই প্রতিযোগিতার প্রতিটি ম্যাচ কটকের বরাবাটি স্টেডিয়ামে খেলা হত।  ফাইনাল ম্যাচের তালিকা +কলিঙ্গ কাপের ফাইনাল ম্যাচের তালিকাবছরচ্যাম্পিয়ন ফলাফল রানার্স-আপ তথ্যসূত্র ১৯৬৪মহামেডান১৯৯১মহামেডান (২)২–১মোহনবাগান১৯৯৩ইস্টবেঙ্গল২–০মোহনবাগান২০০৫এভারেডি অ্যাসোসিয়েশন২–০স্টেট স্পোর্টস হস্টেল, কটক২০০৬অয়েল ইন্ডিয়া২০০৯অ্যামাইটি ইউনাইটেড৫–৪আর্মি একাদশ২০১০আর্মি একাদশ১–১  থ্রি স্টার ক্লাব২০১২মহামেডান (৩)২–১ভাস্কো২০১৩সাদার্ন সমিতি০–০ এয়ার ইন্ডিয়া২০১৪ওএনজিসি২–১কালীঘাট মিলন সংঘ২০১৬আর্মি একাদশ (২)৫–১বিদানাসী ক্লাব   পুরস্কার মূল্য পুরস্কার মূল্যচ্যাম্পিয়ন₹ ৩,০০,০০০রানার্স-আপ ₹ ২,০০,০০০  তথ্যসূত্র  বিষয়শ্রেণী:ভারতে ফুটবল কাপ প্রতিযোগিতা বিষয়শ্রেণী:১৯৬২-এ ভারতে প্রতিষ্ঠিত বিষয়শ্রেণী:ওড়িশায় ফুটবল
জিঞ্জীর কবি কাজী নজরুল ইসলাম রচিত একটি কাব্যগ্রন্থ। ১৯২৮ খৃষ্টাব্দে এই গ্রন্থটি প্রথম প্রকাশিত হয়। জিঞ্জীর কাব্যগ্রন্থে ১৬টি কবিতা রয়েছে। ১৯২৮ সালে প্রকাশিত জিঞ্জীর কাব্য   কবিতার তালিকা    বার্ষিক সওগাত  অঘ্রাণের সওগাত  মিসেস এম. রহমান  নকীব  খালেদ  ”সুব্‌হ–উম্মেদ”  খোশ্‌-আমদেদ  নওরোজ  ভীরু  অগ্র-পথিক  ঈদ-মোবারক  আয় বেহেস্তে কে যাবি আয়  চিরঞ্জীব জগ্‌লুল  আমানুল্লাহ  উমর ফারুক  এ মোর অহংকার   তথ্যসূত্র   বিষয়শ্রেণী:কাজী নজরুল ইসলামের রচনা
খুলনা-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।   সীমানা    ইতিহাস  খুলনা-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোহাম্মদ এনায়েত আলি সানাবাংলাদেশ আওয়ামী লীগ১৯৭৯খান-এ-সবুরবাংলাদেশ মুসলিম লীগ১৯৭৯ উপনির্বাচনএ কে এম জিয়াউদ্দিনবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:খুলনা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
জামেয়া রশীদিয়া ফেনী ফেনী সদর উপজেলার মোটবী ইউনিয়নের কালিদাস পাহালিয়া নদীর তীরে লস্করহাটে অবস্থিত একটি কওমি মাদ্রাসা। রশিদ আহমদ লুধিয়ানভির শিষ্য মুফতি শহিদুল্লাহ দা. বা. ১৯৯৪ সালে এই মাদ্রাসাটি প্রতিষ্ঠা করেন। অল্প কয়েকজন ছাত্র নিয়ে একটি জীর্ণ মসজিদে মাদ্রাসাটির যাত্রা শুরু হয়। সাত একর জায়গাজুড়ে বিস্তৃত এই শিক্ষাঙ্গনটি প্রতিষ্ঠায় অগ্রণী ভূমিকা রাখেন স্থানীয় দানবীর হাজী মোহাম্মদ আলী। প্রতিষ্ঠালগ্ন থেকে মাদ্রাসাটি পরিচালনা করছেন মুফতি শহিদুল্লাহ দাঃবাঃ। মাদ্রাসাটি বেফাকুল মাদারিসিল আরাবিয়া বাংলাদেশের অন্তর্ভুক্ত। ২০২৪ সালে মাদ্রাসার ছাত্রসংখ্যা ৭২০০+ জন। নিয়মিত ছাত্রদের পাশাপাশি সাধারণ শিক্ষায় শিক্ষিতদের জন্য এখানে ‘কুল্লিয়াতুশ  শারইয়্যাহ’ যেখানে মাত্র ৭ বছরেই কাওমী মাদ্রাসার সম্পূর্ণরূপে অর্জন করা যায়। এবং স্থানীয় সাধারণ মানুষের ধর্মীয় শিক্ষার জন্য বিশেষ(দ্বীনিয়্যাত বিভাগের)ব্যবস্থা আছে। প্রতিষ্ঠানটিতে ১৭২ জন শিক্ষক এবং ৩০ জন খাদিম ও কর্মচারী রয়েছে। এই মাদ্রাসাতে গরীব-অসহায় ছাত্রদের জন্য রয়েছে "গুরাবা/ইমদাদি ফান্ড" (যারা প্রকৃতপক্ষে যাকাত,ফিতরা ইত্যাদি খাওয়ার উপযুক্ত তাদের জন্য এই সু-মহৎ ব্যবস্থাপনা।)  সামাজিক সেবামূলক কাজে অংশগ্রহণের জন্য মাদ্রাসাটি প্রতিষ্ঠা করেছে ‘ইসলাহী ফাউন্ডেশন’। পরিবেশ সংরক্ষণে অবদানের জন্য মাদ্রাসাটি কৃষি মন্ত্রণালয় থেকে ২০০৯ সালে জাতীয় পর্যায়ে প্রথম স্থান অধিকার করে এবং পুরস্কৃত হয়। মাদ্রাসার ১১ হাজার স্বেচ্ছাসেবী উন্নয়ন সদস্য রয়েছে, যারা মাদ্রাসার উন্নতি-অগ্রগতির জন্য নিয়মিত দান-অনুদান করেন। মাদ্রাসাটি থেকে প্রতি রমজানে অন্তত ৭০০ মসজিদে ১৪০০ হাফেজকে বিনামূল্যে খতমে তারাবিহ পড়ানোর জন্য প্রেরণ করা হয়। এই মাদ্রাসায় বার্ষিক উন্নয়ন সদস্য সম্মেলন, বার্ষিক সভা, ইসলাহি মাহফিল সহ প্রতি বছর বিভিন্ন অনুষ্ঠানের আয়োজন করা হয়।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:ফেনী জেলার কওমি মাদ্রাসা
বাংলাদেশ টেলিভিশন ময়মনসিংহ বা বিটিভি ময়মনসিংহ (  ) হল ময়মনসিংহ থেকে সম্প্রচারিত একটি বিটিভি -অনুমোদিত রিলে টেলিভিশন স্টেশন, যা নামকরণ বিভাগে পরিবেশন করে। এটি ১৯৭৯ সালের মে মাসে প্রতিষ্ঠিত হয়েছিল এবং এটি একটি আঞ্চলিক টেলিভিশন স্টেশনে পরিণত হওয়ার কথা রয়েছে। বিটিভি ময়মনসিংহের সদর দপ্তর শহরের আকুয়া পাড়ায় অবস্থিত।    ইতিহাস  বিটিভি ময়মনসিংহ ১৯৭৯ সালের মে মাসে ভিএইচএফ চ্যানেল ১২ তে ১০ কিলোওয়াট ট্রান্সমিটার দিয়ে কার্যক্রম শুরু করে।  ১৯৮৯ সালের আগস্ট পর্যন্ত, বিটিভি ময়মনসিংহ ৩৯৮ কিলোওয়াট ট্রান্সমিটারের বর্ধিত ক্ষমতার সাথে সম্প্রচার করত।   ২০১৭ সালের মার্চ মাসে বাংলাদেশ টেলিভিশন পাঁচটি নতুন পূর্ণাঙ্গ টেলিভিশন স্টেশনের জন্য ১৩,৯১০,০০০ টাকা দাবি করলেও, তৎকালীন পরিকল্পনামন্ত্রী মুস্তফা কামাল বলেছিলেন যে, তৎকালীন প্রধানমন্ত্রী শেখ হাসিনা ১৪ মার্চ, তারিখে ময়মনসিংহকে রূপান্তরিত স্টেশনগুলির মধ্যে অন্তর্ভুক্ত করার জন্য কর্তৃপক্ষকে নির্দেশ দিয়েছিলেন কারণ ২০১৫ সালে ময়মনসিংহ বিভাগ প্রতিষ্ঠার পর এটি একটি বিভাগীয় শহরে পরিণত হয়েছিল।   মূলত ২০১৮ সালের ডিসেম্বরের মধ্যে আঞ্চলিক হিসেবে পরিচালিত হওয়ার কথা ছিল এই স্টেশনটি, মূলত ময়মনসিংহ অঞ্চলের বর্তমান ঘটনাবলী, পাশাপাশি স্থানীয় সংস্কৃতি তুলে ধরার জন্য তৈরি করা হয়েছিল। এটি প্রাথমিকভাবে দিনে পাঁচ থেকে ছয় ঘন্টা সম্প্রচারিত হত, যদিও সময়ের সাথে সাথে সময়সূচী বাড়বে।  অন্যান্য পাঁচটি স্টেশনের সাথে স্টেশনটিকে রূপান্তর করার একই ঘোষণা ২০২১  এবং ২০২২ সালে দুবার করা হয়েছিল।    প্রোগ্রামিং    তথ্যসূত্র   বিষয়শ্রেণী:১৯৭৯-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:বাংলাদেশ টেলিভিশন
আলেকজান্দ্রা ফেদেরিকা গুজমান ডায়মান্তে (জন্ম ২৩ মে, ১৯৮১) একজন ভেনেজুয়েলীয় টিভি হোস্ট, মডেল এবং সুন্দরী প্রতিযোগিতার শিরোপাধারী, যিনি মিস ভেনেজুয়েলা ওয়ার্ল্ড ২০০৬ জিতেছেন।   গুজমান মিস ভেনিজুয়েলা ২০০১ (এবং পূর্ববর্তী মিস ওয়ার্ল্ড ভেনিজুয়েলা ২০০১) এ মিস মিরান্ডা হিসাবে প্রতিদ্বন্দ্বিতা করেছিলেন। মিস ওয়ার্ল্ড ২০০৬ প্রতিযোগিতার জন্য মিস ভেনিজুয়েলা সংস্থা একজন প্রার্থী বাছাই করার জন্য "জরুরি প্রতিযোগিতা" আয়োজন করে। তিনি এতে অংশ নেন তবে চূড়ান্ত পর্বে ব্যর্থ হন। মিস ওয়ার্ল্ড আমেরিকা ২০০৬ খেতাব বিজয়ী ছিলেন মিস ব্রাজিল।   বহিঃসংযোগ  Federica @ Bellas Venezolanas   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভেনেজুয়েলীয় নারী মডেল বিষয়শ্রেণী:মিস ওয়ার্ল্ড ২০০৬-এর প্রতিনিধি বিষয়শ্রেণী:কারাকাসের ব্যক্তি বিষয়শ্রেণী:মিস ভেনিজুয়েলা ওয়ার্ল্ড বিজয়ী
রিফিউজি হচ্ছে একটি ২০০৬ সালের ভারতীয় বাংলা ভাষার অ্যাকশন চলচ্চিক্র। এটি হরনাথ চক্রবর্তী পরিচালনা করেছেন এবং শ্রী ভেঙ্কটেশ ফিল্মসের ব্যানারে শ্রীকান্ত মোহতা এবং মহেন্দ্র সোনি প্রযোজনা করেছেন। এটিতে বাংলাদেশের একজন বিশিষ্ট উদ্বাস্তু হিসেবে প্রসেনজিৎ চ্যাটার্জি এবং মহিলা প্রধান চরিত্রে রম্ভা অভিনয় করেছেন, ঋষভ প্রসাদ কথক হিসেবে এবং ছবিতে দম্পতিদের পরিচারক হিসেবে অভিনয় করেছেন। এটি প্রভাসের তেলুগু চলচ্চিত্র ছত্রপতির পুনর্নির্মাণ।   অভিনয়ে    শিবা (শিব) চরিত্রে প্রসেনজিৎ  জুলির চরিত্রে রম্ভা  রাজেশ শর্মা  অশোকের চরিত্রে রুদ্রনীল ঘোষ  বিপ্লব চ্যাটার্জি  জগন্নাথ গুহ  চন্দন সেন  রত্না ঘোষাল  শিবার মায়ের চরিত্রে কল্যাণী মণ্ডল  নিমু ভৌমিক  পরিচারক হিসেবে ঋষভ প্রসাদ   সাউন্ডট্র্যাক   চলচ্চিত্রটির সঙ্গীত পরিচালনা করেছেন জিৎ গাঙ্গুলী । গানটির কথা লিখেছেন গৌতম সুস্মিত ও প্রিয় চট্টোপাধ্যায়।   তথ্যসূত্র    বহিঃসংযোগ      বিষয়শ্রেণী:হরনাথ চক্রবর্তী পরিচালিত চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০৬-এর চলচ্চিত্র
থাম্ব|200px|ডান|টেকসই বহনযোগ্য শ্রেণীকক্ষের নকশার প্রস্তাব ওপেন আর্কিটেকচার নেটওয়ার্ক () ছিল বিশ্বের প্রথম অনলাইন উন্মুক্ত প্রবেশাধিকার সম্প্রদায়। এটি উদ্ভাবনী এবং টেকসই নকশার মাধ্যমে বিশ্বব্যাপী জীবনযাত্রার অবস্থার উন্নতির জন্য নিবেদিত। এটি আর্কিটেকচার ফর হিউম্যানিটি দ্বারা বিকশিত হয়েছিল এবং প্রকল্প পরিচালনা সরঞ্জামগুলির মধ্যে ক্রিয়েটিভ কমন্স লাইসেন্সিং অন্তর্ভুক্ত করেছিল।   ইতিহাস  টেকনোলজি এন্টারটেইনমেন্ট ডিজাইন কনফারেন্স থেকে ২০০৬ সালের টেড পুরস্কার জেতার পর এর অন্যতম প্রতিষ্ঠাতা ক্যামেরন সিনক্লেয়ার দ্বারা ওপেন আর্কিটেকচার নেটওয়ার্ক গঠিত হয়েছিল। পুরস্কারপ্রাপ্তদের প্রত্যেককে 'বিশ্বকে বদলে দিতে চায়' বলে পুরস্কৃত করা হয়।  বিটা সংস্করণটি ৮ মার্চ, ২০০৭ তারিখে টেড২০০৭-এ চালু হয়েছিল। উদ্বোধনের অল্প সময়ের মধ্যেই, এএমডি ২০০৭ ওপেন আর্কিটেকচার চ্যালেঞ্জের পৃষ্ঠপোষকতা ঘোষণা করে। এটি ছিল উন্নয়নশীল বিশ্বে প্রযুক্তি সুবিধাবিকাশের জন্য একটি উন্মুক্ত নকশা প্রতিযোগিতা।   উদ্দেশ্য  নেটওয়ার্কটির লক্ষ্য হ'ল স্থপতি, ডিজাইনার, উদ্ভাবক এবং সম্প্রদায়ের নেতাদের উদ্ভাবনী এবং টেকসই ধারণা, নকশা এবং পরিকল্পনা ভাগ করে নেওয়ার অনুমতি দেওয়া। অন্যদের দ্বারা পোস্ট করা ডিজাইনগুলি দেখুন এবং পর্যালোচনা করুন। নির্দিষ্ট নকশা চ্যালেঞ্জগুলি মোকাবেলা করতে একে অপরের সাথে, অন্যান্য পেশার লোকেরা এবং সম্প্রদায়ের নেতাদের সাথে সহযোগিতা করুন। ধারণা থেকে বাস্তবায়ন পর্যন্ত নকশা প্রকল্প পরিচালনা করুন। ক্রিয়েটিভ কমন্স "কিছু অধিকার সংরক্ষিত" লাইসেন্সিং সিস্টেম ব্যবহার করে তাদের মেধা সম্পত্তি অধিকার রক্ষা করুন এবং অনাকাঙ্ক্ষিত দায় থেকে রক্ষা করুন।   আরও দেখুন   ওপেন সোর্স আর্কিটেকচার   তথ্যসূত্র    বহিঃসংযোগ    Archived version of OpenArchitectureNetwork.org  Humanitarian Goals, Tech-Savvy Solutions  Framing Open Source Architecture  Web 2.0 Goes To Work  বিষয়শ্রেণী:স্থাপত্য সংগঠন বিষয়শ্রেণী:২০০৭-এ প্রতিষ্ঠিত সংগঠন বিষয়শ্রেণী:উন্মুক্ত বিষয়বস্তু প্রকল্প বিষয়শ্রেণী:উন্মুক্ত প্রবেশাধিকার হার্ডওয়্যার বিষয়শ্রেণী:মার্কিন যুক্তরাষ্ট্র ভিত্তিক উন্নয়ন দাতব্য সংস্থা
মৈহার রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে মধ্য ভারতের মধ্যপ্রদেশ রাজ্যে অবস্থিত৷ রাজ্যটি  বর্গ কিলোমিটার ক্ষেত্রফল জুড়ে বিস্তৃত এবং ১৯০১ খ্রিস্টাব্দে রাজ্যটির জনসংখ্যা ছিলো ৬৩,৭০২ জন৷ রাজ্যটি টাঁস নদী বিধৌত৷ ভূমিরূপ আলুলায়িত ও টিলাবিশিষ্ট বেলেপাথুরে, দক্ষিণ দিকে পার্বত্য উচ্চভূমি ব্যতীত অন্যান্য অংশ উর্বর৷ রাজ্যের একটি বৃহৎ অংশ জঙ্গলাবৃত এবং কাষ্ঠসহ অন্যান্য পণ্য এই রাজ্যের অন্যতম রপ্তানিকারক দ্রব্য ছিলো৷  ইতিহাস মৈহার রাজ্যটির পত্তন ঘটে ১৭৭৮ খ্রিস্টাব্দে৷ ১৭৮৮ খ্রিস্টাব্দ থেকে ১৭৯০ খ্রিস্টাব্দ পর্যন্ত বান্দার রাজা এই রাজ্যটিকে দখল করে৷ ঊনবিংশ শতাব্দীর শুরুর দিকে মৈহার রাজ্য ব্রিটিশ ভারতের একটি দেশীয় রাজ্যে পরিণত হয় এবং আরো পরে এটি মধ্য ভারত এজেন্সির বুন্দেলখণ্ড এজেন্সির অন্তর্ভুক্ত করা হয়৷ মধ্য ভারতে অবস্থিত এই বুন্দেলখণ্ড এজেন্সির পূর্ব দিকে অবস্থিত একাধিক দেশীয় রাজ্যসহ মৈহার রাজ্যটিকে ১৮৭১ খ্রিস্টাব্দে নবগঠিত বাঘেলখণ্ড এজেন্সির অন্তর্ভুক্ত করা হয়৷ ১৯৩৩ খ্রিস্টাব্দে মৈহার সহ পশ্চিম বাঘেলখণ্ডে অবস্থিত আরো দশটি দেশীয় রাজ্যকে পুনরায় বুন্দেলখণ্ড এজেন্সিতে ফিরিয়ে দেওয়া হয়৷ Great Britain India Office. The Imperial Gazetteer of India. Oxford: Clarendon Press, 1908.  ১৮৯৬ থেকে ১৮৯৭ খ্রিস্টাব্দের মধ্যে রাজ্যটিতে ভয়ানক ক্ষরা পরিস্থিতি দেখা দেয়৷ মৈহারে পূর্ব ভারতীয় রেলওয়ের একটি স্টেশন নির্মাণ করানো হয়, তবে এটি বর্তমানে পশ্চিম মধ্য রেলওয়ের সাতনা ও জব্বলপুরর মধ্যবর্তী অংশে জব্বলপুর থেকে ৯৭ কিলোমিটার উত্তর দিকে অবস্থিত৷ শহরটিতে রয়েছে বহু পুরাতন অট্টালিকা ও স্থাপত্য৷ ১৯৪০ খ্রিস্টাব্দে রাজ্যটির জনসংখ্যা ছিলো ৭৯,৫৫৮ জন এবং ক্ষেত্রফল ছিলো ৪১২ বর্গমাইল৷ ১৯৪৮ খ্রিস্টাব্দে মৈহার ভারতে যোগদান করে৷Princely States of India  শাসকবর্গ ঠাকুর  ১৭৭৮ – ১৭৮৮                বেণী সিং ১৭৮৮ – ১৭৯০                রাজ্যধর সিং ১৭৯০ – ১৮২৫                দুর্জন সিং ১৮২৬ – ১৮৫০                বিষণ সিং ১৮৫০ – ১৮৫২               মোহনপ্রসাদ সিং ১৮৫২ – ১৮৬৯                রঘুবীর সিং ১৮৫২ – ১৮৬৫                .... -রাজ প্রতিনিধি  রাজা  ১৮৬৯ – ১৯০৮                রঘুবীর সিং ১৯০৮ – ৭ জানুয়ারি ১৯১০         রঘুনাথ সিং  ৭ জানুয়ারি ১৯১০ – ১৫ ডিসেম্বর ১৯১১  রণধীর সিং ১৬ ডিসেম্বর ১৯১১ – ১৫ আগস্ট ১৯৬৮  হিস হাইনেস মহারাজা ব্রজনাথ সিং জুদেব ১৫ আগস্ট ১৯৬৮ –         হিস হাইনেস মহারাজা গোবিন্দ সিং  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৭৭৮-এ ভারতে প্রতিষ্ঠিত বিষয়শ্রেণী:ভারতের দেশীয় রাজ্য বিষয়শ্রেণী:রাজপুত বিষয়শ্রেণী:১৯৪৮-এ ভারতে বিলুপ্ত
মার্থন সাংমা একজন ভারতীয় রাজনীতিবিদ এবং জাতীয়তাবাদী কংগ্রেস পার্টির সদস্য। সাংমা উত্তর গারো পাহাড় জেলার মেন্দিপাথর আসন থেকে ২০১৩ সালে মেঘালয় বিধানসভার সদস্য ছিলেন। My netaSitting and previous MLAs from Mendipathar Assembly Constituency   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয়ের ভারতীয় জনতা পার্টির রাজনীতিবিদ বিষয়শ্রেণী:উত্তর গারো পাহাড় জেলার ব্যক্তি বিষয়শ্রেণী:মেঘালয় বিধানসভার সদস্য ২০১৩-২০১৮ বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:মেঘালয়ের তৃণমূল কংগ্রেসের রাজনীতিবিদ
বাংলাদেশ নৌবাহিনী টাগ (সংক্ষেপেঃ বানৌটা) রূপসা একটি রূপসা-শ্রেণীর টাগবোট, যা নেদারল্যান্ডসের বিখ্যাত ডামেন গ্রুপ-এর কারিগরি সহায়তায় বাংলাদেশের খুলনা শিপইয়ার্ডে তৈরি করা হয়েছে।  এই টাগবোটটি বিভিন্ন গুরুত্বপূর্ণ দায়িত্ব পালনের জন্য ডিজাইন করা হয়েছে:   টোয়িং সেবা: এটি বহিঃনোঙ্গর এবং পোতাশ্রয়ে নৌবাহিনীর অন্যান্য জাহাজ ও বাণিজ্যিক জাহাজকে টেনে নিয়ে যেতে বা স্থানান্তরে সহায়তা করে।   অগ্নিনির্বাপণ: এটিতে শক্তিশালী অগ্নিনির্বাপণ ব্যবস্থা রয়েছে, যা সমুদ্র বা পোতাশ্রয়ে আগুন লাগলে তা নেভানোর কাজে ব্যবহৃত হয়।   উদ্ধার অভিযান: এটি একটি কার্যকর উদ্ধারকারী জাহাজ হিসেবেও কাজ করে, যা জরুরি পরিস্থিতিতে অত্যন্ত সহায়ক।  বানৌটা রূপসা নৌবাহিনীর কার্যক্রমে নিরাপত্তা নিশ্চিতকরণ এবং সহযোগীতা প্রদানে একটি নির্ভরযোগ্য মাধ্যম।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায়, ১৯৯৯ সালে বাংলাদেশ নৌবাহিনীর অধীনস্থ খুলনা শিপইয়ার্ডে টাগবোটের নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে ডামেন গ্রুপ, নেদারল্যান্ডস। জাহাজটি নির্মাণে প্রয়োজনীয় সরঞ্জাম ও উপকরণ দক্ষিণ কোরিয়া হতে সংগ্রহ করা হয়। অবশেষে ৩ অক্টোবর, ২০০৪ সালে বানৌটা রূপসা জাহাজটি নৌবাহিনীতে কমিশন লাভ করে। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরণ করে জাহাজটি নির্মিত হয়।   বৈশিষ্ট্য ও যান্ত্রিক কাঠামো   বানৌটা রূপসা হলো একটি উপকূলীয় টাগবোট। জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি ক্যাটারপিলার ১২ভি ৩৫১২ভি ডিজেল ইঞ্জিন ২৭০০ (মার্কিন যুক্তরাষ্ট্র) এবং ২টি শ্যাফট। যার ফলে জাহাজটি সর্বোচ্চ  গতিতে চলতে সক্ষম এবং পরিসীমা । জাহাজটির সম্পূর্ণ ওজন ৩৩০ টন।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ